Na osnovu člana 43 alinea 3 Statuta Taekwondo saveza Crne Gore, Upravni odbor Taekwondo saveza Crne Gore, na svojoj sjednici održanoj 07.10.2021. godine, donio je

**P R A V I L N I K**

**o državnim reprezentacijama**

1. **OPŠTE ODREDBE**

**Član 1**

Ovim Pravilnikom uređuju se pitanja od značaja za sastav, uzrasne kategorije državnih selekcija, način izbora takmičara, selektora i trenera, prava i obaveze članova državne reprezentacije, kao i obaveze svih članova Taekwondo saveza Crne Gore.

**Član 2**

Državne reprezentacije zastupaju i predstavljaju Taekwondo savez Crne Gore (u daljem tekstu:TKDSCG), u cjelosti na svim zvaničnim međunarodnim takmičenjima.

**Član 3**

Pod nazivom „Državna reprezentacija“ (u daljem tekstu: reprzentacija), djeluju jedinstvena ženska i muška reprezentacija, koje u zavisnosti od uzrasnih kategorija mogu biti:

* Seniorska ( + 18 godina),

Pravo nastupa u seniorskoj konkurenciji imaju i takmičari sa navršenih 17 godina.

* Juniorska ( sa navršenih 15, 16 i 17 do nepunih 18 godina),
* Kadetska ( sa navršenih 12, 13 i 14 do nepunih 15 godina),
* Pionirska ( sa navršenih 8, 9, 10, 11 do nepunih 12 godina).

Izbor reprezentativaca, pored uzrasnih selekcija, vrši se i prema vrsti taekwondo discipline (kyorugi – sportske borbe i poomsae – izvođenje formi), kao i prema težinskim kategorijama za djevojke i muškarce.

**Član 4**

Obezbjeđenje uslova za rad i uspjeh državnih reprezentacija, obaveza je svakog člana Taekwondo saveza Crne Gore.

**Član 5**

Izrazi koji se koriste u ovom Pravilniku za fizička lica u muškom rodu, podrazumijevaju iste izraze u ženskom rodu.

**Član 6**

Reprezentaciju čine takmičari (u daljem tekstu: reprezentativci) i članovi stručnog tima.

Reprezentativce bira selektor reprezentacije za odnosnu tehničku disciplinu (borbe i forme), prema uzrasnoj i težinskoj kategoriji reprezentativca.

Članovi stručnog tima su: Sportski direktor, selektor i trener. Na osnovu procjene fizičke i psihološke spremnosti reprezentativaca, stručni tim može uz prethodnu saglasnost Upravnog odbora TKDSCG, povremeno angažovati stručno lice za opštu fizičku i plimetrijsku pripremu reprezentativaca, kao i sportskog psihologa.

**Član 7**

Stručni tim je dužan izraditi dugoročni plan i program rada reprezentacija za olimpijski ciklus, a u oči balkanskog, evropskog i svjetskog prvenstva plan i program za nastup na tim takmičenjima, kao i blagovremeno odrediti širi spisak reprezentativaca, koji usvaja Upravni odbor TKDSCG.

**Član 8**

Upravni odbor TKDSCG, određuje vođu puta za svaki inostrani nastup reprezentacije.

1. **DRŽAVNI REPREZENTATIVCI**

**Član 9**

Članovi državne reprezentacije, kao najistaknutiji predstavnici crnogorskog taekwondoa, moraju se brinuti o tome da dostojanstveno reprezentuju crnogorski taekwondo i svojim ponašanjem na takmičenjima i van njega moraju biti primjer svima.

**Član 10**

Član državne reprezentacije može biti takmičar koji je:

* crnogorski državljanin,
* član nekog od registrovanih taekwondo klubova u Crnoj Gori, člana TKDSCG,
* registrovani takmičar za tekuću godinu u Registru takmičara TKDSCG.

**Član 11**

Svi reprezentativci, u zavisnosti od prethodno postignutih rezulata i odluke o izboru selektora, svrstavaju se u jednu od tri kategorije, A, B i C.

U „A“ kategoriju svrstavaju se takmičari koji su na posljednjem održanom državnom prvenstvu osvojili prvo mjesto, uz uslov da su imali najmanje dvije pobjede u seniorskoj konkurenciji, odnosno tri pobjede za ostale kategorije u borbama, i takmičari koji su se takmičili u polifinalnom i finalnom krugu izvođenja formi; osvajači jednog od prva tri mjesta na posljednjem održanom evropskom ili svetskom prvenstvu; prvo mjesto na balkanskom prvenstvu, i osvajači najmanje dva prva mjesta na G turnirima u prethodnoj ili tekućoj godini.

U „B“ kategoriju svrstavaju se takmičari koji su na posljednjem održanom državnom prvenstvu osvojili prvo mjesto, uz uslov da su imali najmanje dvije pobjede, i ostvarili traženi rezultat u finalnom krugu izvođenja formi; osvajači najmanje jednog prvog mjesto na G turnirima u prethodnoj ili tekućoj godini, i takmičari koji su osvojili najmanje jedno prvo mjesto na međunarodnim turnirima i posljednjem balkanskom prvenstvu.

U „C“ kategoriju svrstavaju se takmičari koji su na posljednjem održanom državnom prvenstvu osvojili prvo mjesto, uz uslov da su imali najmanje dvije pobjede; osvajači najmanje jedne od medalja na G turnirima u prethodnoj ili tekućoj godini, i takmičari koji su osvojili najmanje jedno prvo mjesto na međunarodnim turnirima.

U „C“ kategoriju se svrstavaju pioniri koji su na posljednjem održanom državnom prvenstvu osvojili prvo mjesto, uz uslov da su imali najmanje dvije pobjede, i takmičari koji su osvojili najmanje jedno prvo mjesto na međunarodnim turnirima.

**Član 12**

Reprezentativcima iz „A“ kategorije, TKDSCG snosi sve troškove nastupa (kotizacija, smještaj, ishranu, i putne troškove) na zvaničnim međunarodnim takmičenjima (balkanskom, evropskom i svjetskom prvenstvu).

Reprezentativcima iz „B“ kategorije, TKDSCG snosi 50% troškova nastupa (kotizacija, smještaj, ishranu, i putne troškove) na zvaničnim međunarodnim takmičenjima (balkanskom, evropskom i svjetskom prvenstvu).

Reprezentativcima iz „C“ kategorije troškove nastupa (kotizacija, smještaj i ishranu, i putne troškove) na zvaničnim međunarodnim takmičenjima (balkanskom, evropskom i svjetskom prvenstvu), snose klubovi iz kojih dolazi takmičar ili sami reprezentativci.

Reprezentativcima iz kategorija „B“ i „C“, TKDSCG će izvršiti refundaciju troškova nastupa na zvaničnim međunarodnim takmičenjima u slučaju da isti ostvoje jedno od prva tri mjesta, i to:

* za osvojeno jedno od tri prva mjesta na evropskom ili svjetskom prvenstvu, 100% troškova;
* na balkanskom prvenstvu, za osvojeno:

1. mjesto, 100% troškova, uz uslov da su imali najmanje tri pobjede;
2. mjesto, 50% troškova, uz uslov da su imali najmanje dvije pobjede;
3. mjesto, 30% troškova, uz uslov da su imali najmanje dvije pobjede.

**Član 13**

Za vrijeme učešća u reprezentativnim akcijama, takmičari moraju biti osigurani od posljedica povreda i nesrećnog slučaja za vrijeme obavljanja sportske aktivnosti.

Troškove obaveznog osiguranja od posljedica povreda i nesrećnog slučaja za vrijeme reprezentativnih priprema snose klubovi.

TKDSCG je dužan za svakog reprezentativca koji nastupa na zvaničnom međunarodnom takmičenju zaključiti ugovor o međunarodnom putnom zdravstvenom osiguranju.

Ako klub iz stava 2 ovog člana nije osigurao svog takmičara, dužan je naknaditi štetu koju pretrpi takmičar.

**Član 14**

Tokom priprema i nastupa reprezentativci moraju potpuno izvršavati obaveze koje im je odredio selektor i trener.

Svi reprezentativci su obavezni da se korektno i sportski ponašaju i zalažu za osrtvarivanje što boljih rezultata reprezentacije, vodeći pri tome računa o ugledu reprezentacije, Taekwondo saveza Crne Gore, svom ličnom ugledu i ugledu ostalih članova reprezentacije.

Za vrijeme nastupa reprezentacije, press konferencijama i drugim javnim istupanjima vezanim za reprezentativne aktivnosti, reprezentativcima je zabranjeno isticanje simbola i zastava drugih zemalja ili međunarodnih organizacija, kluba iz kojeg dolaze, isticanje reklama sponzora izuzev državnih simbola Crne Gore (grb i zastava) i sponzora TKDSCG.

**Član 15**

Najstože je zabranjeno reprezentativcima korišćenje dopinga, konzumranje droga i drugih zabranjenih sredstava u skladu sa Zakonom, Statutom TKDSCG i pravilima WT/ET.

**Član 16**

Za disciplinske prekršaje za vrijeme priprema i takmičenja reprezentativci odgovaraju u skladu sa odredbama Disciplinskog pravilnika TKDSCG.

1. **SELEKTOR I TRENERI**

**Član 17**

Selektor reprezentacije je stručno osposobljena osoba koja neposredno upravlja stručnim radom reprezentacije.

**Član 18**

Selektora imenuje Upravni odbor Taekwondo saveza Crne Gore na prijedlog Sportskog direktora.

Selektor se imenuje posebno za sportske borbe (kyorugi) i forme (poomsae).

Za svoj rad selektori su odgovorni Sportskom direktoru i Upravnom odboru Taekwondo saveza Crne Gore.

**Član 19**

Za selektora može biti birano lice koje pored uslova predviđenih članom 32 Zakona o sportu („Službeni list Crn Gore“, br. 44/18), ispunjava i sljedeće uslove:

* da posjeduje DAN zvanje, najmanje nivoa 1. DAN, što dokazuje Kukkiwon sertifikatom;
* da se trenerskim poslom u klubu bavio najmanja 5 godina;
* da posjeduje Nacionalnu trenersku licencu;
* da posjeduje WT trenersku licencu nivoa I (WT Coach license Level I coach certification);
* da posjeduje WT GOL licencu (WT Global Official License);
* da ima zapažene rezultate u radu sa takmičarima.

**Član 20**

Selektor se imenuje, po pravilu, na period od 4 godine – olimpijski ciklus.

**Član 21**

Selektor i trener reprezentacije može biti razriješen dužnosti i prije roka na koji je izabran:

* ako zbog nepoštovanja plana i programa rada izostanu zadovoljavajući sportski rezulati reprezentacije;
* ako svojim ponašanjem i djelovanjem narušava ugled crrnogorskog taekwondo sporta, a posebno ugled države Crne Gore;
* zbog drugih razloga predođenih zakonom, Statutom TKDSCG i Disciplinskim pravilnikom TKDSCG.

**Član 22**

Selektor je dužan u roku od 15 dana od dana imenovanja da u saradnji sa Sportskim direktorom Upravnom odboru predloži jednog ili više trenera reprezentacije.

**Član 23**

Poslovi i zadaci selektora:

* u saradnji sa Sportskim direktorom da izradi Godišnji plan rada sa reprezentacijom, koji usvaja Upravni odbor TKDSCG,
* određivanje šireg spiska reprezentativaca za svaki nastupajući period,
* određivanje užeg spiska reprezentativaca za svaki predstojeći nastup reprezentacije,
* stručno vođenje treninga i nastupa reprezentacije na takmičenjima,
* izrada individualnih planova rada reprezentativaca u klubovima i nadzor nad sprovođenjem programa.

**Član 24**

Selektor je dužan u svom radu da sarađuje sa trenerima reprezentacije, klupskim trenerima, i da redovno održava kontakte sa reprezentativcima, radi stvaranja što boljih uslova za postizanje vrhunskih sportskih reezultata reprezentacije.

**Član 25**

Selektor je dužan podnijeti Upravnom odboru TKDSCG pismeni izvještaj sa održanih priprema reprezentacije i svakom takmičenju, u roku od 8 dana od dana završetka programske aktivnosti.

U izvješatju selektor je dužan poseban akcenat staviti na formu svakog reprezentativca, njegov odnos prema treningu i takmičenju, postignutim rezulataima, kao i ukupnom ponašanju na pripremama i takmičenjima.

Po završetku kalendarske godine selektor podnosi Upravnom odboru TKDSCG izještaj o radu i rezulatatima u prethodnoj godini, koji sadrži o ocjenu rada trenera reprezentacije.

**Član 26**

Imenovani trener/i reprezentacije mogu biti lica koja pored uslova predviđenih članom 32 Zakona o sportu („Službeni list Crn Gore“, br. 44/18), ispunjava i sljedeće uslove:

* da posjeduje DAN zvanje, najmanje nivoa 1. DAN, što dokazuje Kukkiwon sertifikatom;
* da se trenerskim poslom u klubu bavio najmanja 3 godine;
* da posjeduje Nacionalnu trenersku licencu;
* da posjeduje WT trenersku licencu nivoa I (WT Coach license Level I coach certification);
* da posjeduje WT GOL licencu (WT Global Official License);
* da ima zapažene rezultate u radu sa takmičarima.

**Član 27**

Trener reprezentacije je dužan da u saradnji sa slektorom:

* učestvuje u izradi Godišnjeg plana rada sa reprezentacijom, koji usvaja Upravni odbor TKDSCG,
* učestvuje u određivanju šireg spiska reprezentativaca za svaki nastupajući period,
* učestvuje u određivanju užeg spiska reprezentativaca za svaki predstojeći nastup reprezentacije,
* stručno vođenje treninga i nastupa reprezentacije na takmičenjima,
* učestvuje u izradi individualnih planova rada reprezentativaca u klubovima i vodi nadzor nad sprovođenjem programa,
* učestvuje u izradi izvještaja sa svake programske aktivnosti,
* učestvuje u izradi godišnjeg izvještaja o radu i postignutim rezulatatima.

**Član 28**

Za svoj rad, selektor i trener/i imaju pravo naknade po održanom treningu u toku priprema, odnosno pravo na dnevnice za vrijeme takmičenja.

Visinu naknade iz stava 1 ovog člana odrđuje Upravni odbor TKDSCG.

**Član 29**

Selektor i trener/i za svoj rad odgovorni su Upravnom odboru TKDSCG.

Na poziv Upravnog odbora, selektor je dužan da prisustvuje sjednici UO na koju je pozvan.

1. **SPORTSKA OPREMA**

**Član 30**

Taekwondo savez Crne Gore prema mogućnostima, obezbjeđuje potrebnu opremu za nastup na zvaničnim međunarodnim takmičenjima.

Tokom svih reprezentativnih nastupa na takmičenjima i drugim prigodnim aktivnostima TKDSCG, reprezentativci moraju nositi isključivo opremu koju je obezbjedio TKDSCG.

Dobijenu opremu reprezentativci moraju čuvati.

U slučaaju da se ošteti ili izgubi dio sportske opreme nemarom reprezentativca, isti je mora o svom trošku nabaviti. Zbog ponovljenog nemara protiv reprezentativca će biti pokrenut disciplinski postupak.

1. **ZAVRŠNE ODREDBE**

**Član 31**

O primjeni ovog Pravilnika brine se Generalni sekretar TKDSCG.

O mogućim kršenjima Pravilnika, Generalni sekretar je dužan da obavjesti Upravni odbor TKDSCG.

**Član 32**

Ovaj Pravilnik stupa na snagu danom donošenja.

Predsjednik UO TKDSCG,

**Predrag Drecun**